פרידריך דוננפלד

פרידריך (פריץ) דוננפלד (בגרמנית: Friedrich Donenfeld; 17 בינואר 1912 – 20 במרץ 1976) היה כדורגלן ומאמן כדורגל יהודי יליד אוסטרו-הונגריה.

קריירה 
דוננפלד החל את לשחק בקבוצת תאליה וינה בעיר הולדתו, וב-1930 עבר להכח וינה מהליגה האוסטרית השנייה ובאותה העונה עלה עם הקבוצה לליגה הראשונה. ב-1936 עלה לישראל ושיחק במכבי תל אביב וזכה עם הקבוצה באליפות. בסוף השנה עבר לצרפת והצטרף לאולימפיק מרסיי מהליגה הראשונה בצרפת. ב-1940 הגיע עם מרסיי לגמר הגביע הצרפתי אך הפסיד במשחק נגד ראסינג פריז. דוננפלד שחק עם מרסיי לפרקים עד 1943, ושנה לאחר מכן הצטרף לכוכב האדום בפריז.

ב-7 באוקטובר 1934 ערך דוננפלד את הופעתו היחידה במשחק נבחרת אוסטריה, כאשר שותף במשחק נגד נבחרת הונגריה.

לאחר שפרש החל דוננפלד בקריירת אימון. הוא אימן קבוצות רבות בקולומביה והולנד בנוסף לנבחרת קולומביה ונבחרת הולנד.

דוננפלד השתקע בהולנד ב-1955, ושם התגורר עד שנפטר ב-20 במרץ 1976 באוטרכט.

קישורים חיצוניים

הערות שוליים

כדורגלנים אוסטרים
חלוצי כדורגל אוסטרים
כדורגלני הכח וינה
כדורגלני מכבי תל אביב
כדורגלני אולימפיק מרסיי
וינה: כדורגלנים
כדורגלני נבחרת אוסטריה
מאמני כדורגל אוסטרים
מאמני נבחרת קולומביה בכדורגל
מאמני נבחרת הולנד בכדורגל
מאמני ג'וניור ברנקייה
מאמני דן האג
מאמני טוונטה
אוסטרים שנולדו ב-1912
אוסטרים שנפטרו ב-1976